A.) Weboldalak kódolása (40 pont)

Készítsd el a feladat leírása alapján a weboldalt, amely a Lamborghini-ről szól.

1. **Feladat**:

Állíts be hivatkozásokat a mellékelt Bootstrap állományokra és a saját stilus.css állományra a head elemen belül az index.html állományban! **(2 pont)**

1. **Feladat:**

Az oldal nyelve legyen magyar, a kódolás UTF-8. Az oldal címe legyen Lamborghini. Állítsd be a weboldal fülére a mellékelt favicon.png képet, mint favicon-t. **(4 pont)**

1. **Feladat:**

Az oldal hátterének a bg.png képet állítsd be. A kép helyzete legyen fix és 100 %-ban töltse ki body-t. Az oldal áttetszősége legyen 0.9! **(4 pont)**

1. **Feladat:**

A navigációs sáv kialakításához használd a mellékelt sablont (szoveg.txt). A lamborghini-logo.png állomány legyen a logo és szélessége 2em. A háttérszín legyen danger! **(4 pont)**

1. **Feladat:**

A “*Hírek és csodák a Lamborghini világából!*” rész esetén az adott 5:7 elrendezést változtasd meg 6:6-ra! **(2 pont)**

1. **Feladat:**

Ugyanitt állítsd be bootstrap osztályok segítségével a képek szélességét 100%-ra és kapjanak vékony, fehér keretet! A sor háttérszíne legyen warning, a belső, alsó eltartás 3-as! **(4 pont)**

1. **Feladat:**

A “ *A Lamborghini rövid története*” rész esetén az elrendezést állítsd be 8:4-re! A kép kapjon vékony fehér keretet, szélessége legyen 100%. A sor háttérszíne legyen secondary. Ha a kép valamilyen okból nem jelenne meg, vagy ha fölé húzzuk az egeret, akkor a “*Lamborghini történelem*” szöveg jelenjen meg! **(5 pont)**

1. **Feladat:**

A “*Lamborghini márkák*” rész esetén az elrendezést állítsd be 6:6-ra! A sor háttérszíne legyen success. A köb jelölést állítsd be html használatával! **(3 pont)**

1. **Feladat:**

Állíts be könyvjelzőket a történelmi és márkák részhez a navigációs sávból! **(4 pont)**

1. **Feladat:**

Link beállítása a <https://www.lamborghini.com> címre, és hogy új lapon nyíljon meg. **(2 pont)**

1. **Feladat:**

stilus.css-beli beállítások:

1. Minden h1 betűszíne legyen: rgb(235, 235, 235) **(1 pont)**
2. A Lamborghini történetét tartalmazó elem színe legyen rgb(234, 16, 45), 5 pixeles lekerekítéssel és sorkizárással. A szín, belső eltartás és betűnagyság tetszőlegesen beállítható. **(2 pont)**
3. A bekezdések legyenek sorkizártak. **(1 pont)**
4. Az alsó licensz rész szövegének a színe legyen fehér. A link legyen rgb(189, 229, 243) színű és ne legyen aláhúzva. **(1 pont)**
5. Felfelé mutató nyíl a képernyő aljától 2em, míg a jobb szélétől 4em távolságra helyezkedjen el. **(1 pont)**